LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

DĖL VALSTYBĖS REZERVO MEDICINOS ATSARGŲ PERDAVIMO, PRIĖMIMO IR GABENIMO Į PANAUDOJIMO VIETĄ TVARKOS APRAŠO PATVIRTINIMO

2012 m. spalio 24 d. Nr. V-958

Vilnius

Vadovaudamasis Lietuvos Respublikos valstybės rezervo įstatymo (Žin., 2000, Nr. 78-2359; 2012, Nr. 69-3530) 13 straipsnio 6 dalimi:

1. T v i r t i n u Valstybės rezervo medicinos atsargų perdavimo, priėmimo ir gabenimo į panaudojimo vietą tvarkos aprašą (pridedamas).

2. P a v e d u įsakymo vykdymą kontroliuoti viceministrui pagal administruojamą sritį.

3. N u s t a t a u, kad šis įsakymas įsigalioja 2013 m. sausio 1 d.

SVEIKATOS APSAUGOS MINISTRAS	RAIMONDAS ŠUKYS

_________________

PATVIRTINTA

Lietuvos Respublikos

sveikatos apsaugos ministro

2012 m. spalio 24 d. įsakymu Nr. V-958

VALSTYBĖS REZERVO MEDICINOS ATSARGŲ PERDAVIMO, PRIĖMIMO IR GABENIMO Į PANAUDOJIMO VIETĄ TVARKOS APRAŠAS

1. Valstybės rezervo medicinos atsargų perdavimo, priėmimo ir gabenimo į panaudojimo vietą tvarkos aprašas (toliau – Aprašas) nustato Sveikatos apsaugos ministerijos (toliau – SAM) tvarkomo valstybės rezervo medicinos atsargų (toliau – medicinos atsargos) perdavimo, priėmimo ir gabenimo į panaudojimo vietą tvarką.

2. Aprašas parengtas vadovaujantis Lietuvos Respublikos valstybės rezervo įstatymu (Žin., 2000, Nr. 78-2359; 2012, Nr. 69-3530), Lietuvos Respublikos sveikatos sistemos įstatymu (Žin., 1994, Nr. 63-1231; 1998, Nr. 112-3099), Lietuvos Respublikos civilinės saugos įstatymu (Žin., 1998, Nr. 115-3230; 2009, Nr. 159-7207), Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (Žin., 1998, Nr. 54-1492; 2002, Nr. 60-2412) ir kitais teisės aktais.

3. Medicinos atsargos, Lietuvos Respublikos Vyriausybei pavedus, naudojamos tik Lietuvos Respublikos valstybės rezervo įstatymo 13 straipsnio 1 dalyje nustatytais atvejais.

4. Medicinos atsargos, Lietuvos Respublikos Vyriausybei pavedus, sveikatos apsaugos ministro įsakymu paskirstomos valstybės, savivaldybių institucijoms, įstaigoms ar įmonėms. Sveikatos apsaugos ministro įsakyme nurodomi perduodamų medicinos atsargų kiekiai ir pavedimas Sveikatos apsaugos ministerijos Ekstremalių sveikatai situacijų centrui perduoti jas įsakyme nurodytiems subjektams.

5. Kartu su perduodamomis medicinos atsargomis Sveikatos apsaugos ministerijos Ekstremalių sveikatai situacijų centras privalo pateikti:

5.1. medicinos atsargų krovinio važtaraštį;

5.2. medicinos atsargų perdavimo ir priėmimo aktą (toliau – perdavimo ir priėmimo aktas);

5.3. perduodamų medicinos atsargų naudojimo ir saugojimo instrukciją;

5.4. perduodamų medicinos atsargų gamintojų kokybės sertifikatus (deklaracijas), akredituotų ir įgaliotų įstaigų, metrologijos centrų ir laboratorijų bandymų, kalibravimo ir patikros liudijimus bei kitus dokumentus, įrodančius perduodamų medicinos atsargų kokybę.

6. Sveikatos apsaugos ministro įsakyme nurodytų medicinos atsargų perdavimas įforminamas perdavimo ir priėmimo aktu (Aprašo priedas), kuris surašomas dviem egzemplioriais. Šio Aprašo 8 punkte nurodyti subjektai pasirašo perdavimo ir priėmimo aktą ir vieną jo egzempliorių grąžina Sveikatos apsaugos ministerijos Ekstremalių sveikatai situacijų centrui per 10 darbo dienų.

7. Valstybės, savivaldybių institucijos, įstaigos ar įmonės joms skirtas medicinos atsargas iš Sveikatos apsaugos ministerijos Ekstremalių sveikatai situacijų centro medicinos atsargų saugojimo vietų pasiima savo transportu arba apmoka pristatymo išlaidas.

8. Medicinos atsargos perduodamos valstybės, savivaldybių institucijos, įstaigos ar įmonės vadovui ar jo įgaliotam asmeniui pateikus dokumentą, įrodantį asmens tapatybę, bei vadovo įgaliojimą paiimti medicinos atsargas.

9. Pagal perdavimo ir priėmimo aktą perduotos medicinos atsargos nurašomos iš Sveikatos apsaugos ministerijos Ekstremalių sveikatai situacijų centro apskaitos vadovaujantis 8-ojo viešojo sektoriaus apskaitos ir finansinės atskaitomybės standarto „Atsargos“, patvirtinto Lietuvos Respublikos finansų ministro 2008 m. birželio 20 d. įsakymu Nr. 1K-220 (Žin., 2008, Nr. 75-2967; 2009, Nr. 157-7104), ir Atsargų apskaitos tvarkos aprašo, patvirtinto Lietuvos Respublikos sveikatos apsaugos ministro 2011 m. liepos 26 d. įsakymu Nr. V-726, nuostatomis.

_________________

Valstybės rezervo medicinos atsargų

perdavimo, priėmimo ir gabenimo į

panaudojimo vietą tvarkos aprašo

priedas

VALSTYBĖS REZERVO MEDICINOS ATSARGŲ

PERDAVIMO IR PRIĖMIMO AKTAS

________________ Nr. _______

(data)

____________________________

(sudarymo vieta)

1. Valstybės rezervo medicinos atsargų (toliau – medicinos atsargos) perdavimo pagrindas:

_	.

(teisės akto (-ų), kuriuo (-iais) vadovaujantis perduodamos medicinos atsargos, nuorodos)

2. Sveikatos apsaugos ministerijos Ekstremalių sveikatai situacijų centras, atstovaujamas

(asmens pareigos, vardas ir pavardė)

pagal	,

(atstovavimo teisinis pagrindas)

perduoda, o	,

(įstaigos pavadinimas)

atstovaujamas (-a)

(asmens pareigos vardas ir pavardė)

pagal	,

(atstovavimo teisinis pagrindas)

perima šias valstybei nuosavybės teise priklausančias valstybės rezervo medicinos atsargas:

Pavadinimas	Mato vnt.	Kiekis	Vnt. kaina (Lt)	Suma (Lt)
Iš viso:

Suma žodžiais:

Šis aktas surašytas 2 egzemplioriais, po vieną kiekvienai šaliai.

Pastabos

Medicinos atsargas perdavė:	Medicinos atsargas perėmė:
(įstaigos vadovo ar kito įgalioto asmens pareigų pavadinimas, vardas ir pavardė) (parašas)	(įstaigos vadovo ar kito įgalioto asmens pareigų pavadinimas, vardas ir pavardė) (parašas)
A.V.	A.V.

Išdavė:	Priėmė:
(materialiai atsakingo asmens pareigų pavadinimas, vardas, pavardė) (parašas)	(materialiai atsakingo asmens pareigų pavadinimas, vardas, pavardė) (parašas)

_________________